RSP บวก 4% หลังคว้าตัวแทนจำหน่ายชุดกีฬา “BARREL” ในไทย-กัมพูชา เป็นเวลา 5 ปี
RSP บวก 4% หลังคว้าตัวแทนจำหน่ายชุดกีฬา "BARREL" ในไทย-กัมพูชา เป็นเวลา 5 ปี โดย ณ เวลา 16.11 น. ราคาอยู่ที่ 3.80 บาท บวก 0.14 บาท หรือ 3.83% สูงสุดที่ 3.82 บาท ต่ำสุดที่ 3.62 บาท ด้วยมูลค่าซื้อขาย 15.49 ล้านบาท
18 มี.ค. 2562

ผู้สื่อข่าวรายงานว่า ราคาหุ้น บริษัท ริช สปอร์ต จำกัด (มหาชน) หรือ RSP ล่าสุด ณ เวลา 16.11 น. อยู่ที่ 3.80 บาท บวก 0.14 บาท หรือ 3.83% สูงสุดที่ 3.82 บาท ต่ำสุดที่ 3.62 บาท ด้วยมูลค่าซื้อขาย 15.49 ล้านบาท

RSP เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้ลงนามสัญญาการเป็นตัวแทนจัดจำหน่ายกับบริษัท Barrel Company Limited (267790:KOSDAQ) จากประเทศเกาหลีใต้ ซึ่งเป็นผู้ผลิตและจัดจำหน่ายเครื่องแต่งกายกีฬา ภายใต้ตราสินค้า “BARREL” (บาร์เรล) โดยสัญญาดังกล่าวให้สิทธิแก่บริษัทฯในการจัดจำหน่ายสินค้าภายใต้ตราสินค้า “BARREL” ([บาร์เรล) แต่เพียงผู้เดียวในประเทศไทยและราชอาณาจักรกัมพูชา โดยสัญญามีระยะเวลา 5 ปี